text: 放工後去打保齡，打完保齡緊係要醫肚。同事提議近近地，不如試下鳳城。本身對呢種舊式酒樓無咩好感，但利舞臺嘅中餐又食過哂，就試下呢間。我地一共10人，叫咗十幾樣野，包括上湯龍蝦伊麵，炒象拔蚌，炸子雞，蝦多士等等。由於一開始無期望，所以無影相。食下食下，發現每碟餸都好好味，海鮮又夠新鮮，堅正! 老牌酒家仍然保持水準，難得! 最後食埋個唔太甜嘅西米焗布甸，成餐好完滿。埋單每人都只係$200左右，超值! 下次打保齡一定再黎呢度食!<sssss>